**ՑԱՆԿ**

**ԶԲԱՂՎԱԾՈՒԹՅԱՆ ԿԱՐԳԱՎՈՐՄԱՆ 2017 ԹՎԱԿԱՆԻ ՊԵՏԱԿԱՆ**

**ԾՐԱԳՐՈՎ ՆԱԽԱՏԵՍՎՈՂ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԿՈՂՄԻՑ ԻՐԱԿԱՆԱՑՎՈՂ ՄԻՋՈՑԱՌՈՒՄՆԵՐԻ**

|  |  |  |  |
| --- | --- | --- | --- |
| **Հ/Հ** | **Միջոցառման անվանումը** | **Ակնկալվող արդյունքները** | **Ֆինանսավորման աղբյուրը** |
| 1. | Աշխատանք փնտրող անձանց խորհրդատվության տրամադրում | Տարվա ընթացքում շուրջ 150000 աշխատանք փնտրող անձանց տրամադրել խորհրդատվություն,25000 անձանց հաշվառել զբաղվածության պետական գործակալությունում  | ֆինանսավորում չի պահանջում |
| 2. | Աշխատանք փնտրող անձանց աշխատանքի տեղավորման միջնորդություն | Իրականացնել 8021 աշխատանք փնտրող չզբաղված անձանց աշխատանքի տեղավորման միջնորդություն | ֆինանսավորում չի պահանջում |
| 3. | Ծրագրերի արդյունավետության մոնիթորինգ և գնահատում, տեղեկատվական բազաների տվյալների համադրում | Բարձրացնել զբաղվածության կարգավորման պետական ծրագրերի նպատակայնության և հասցեականության թիրախավորումը, ապահովել իրավիճակից բխող ճկուն ծրագրային փոփոխություններ | ֆինանսավորում չի պահանջում |
| 4. | Գործատուների հետ համագործակցություն  | Տարեկան կտրվածքով ապահովել շուրջ 8670 չկրկնվող թափուր աշխատատեղերի վերաբերյալ գործատուներից ստացված կամ հավաքագրված տեղեկատվություն | ֆինանսավորում չի պահանջում |
| 5. | Զբաղվածության պետական ծրագրերի հանրային իրազեկում | Յուրաքանչյուր ամիս և անհրաժեշտությունից ելնելով` համակարգում իրականացվող ծրագրերի վերաբերյալ տրամադրել տեղեկատվություն շահագրգիռ անձանց և հասարակության ներկայացուցիչներին | ֆինանսավորում չի պահանջում |
| 6. | 1) Գործազուրկների, աշխատանքից ազատման ռիսկ ունեցող` աշխատանք փնտրող անձանց մասնագիտական ուսուցման կազմակերպում, 2) գործազուրկների և աշխատանաքից ազատման ռիսկ ունեցող՝ աշխատանք փնտրող անձանց կրթաթոշակի տրամադրում | Կազմակերպել 1000 գործազուրկների, աշխատանքից ազատման ռիսկ ունեցող աշխատանք փնտրող անձանց մասնագիտական ուսուցումը, այդ թվում՝ կրթաթոշակի վճարումը: Ծրագրի կայուն զբաղվածության գործակիցը 25% է | 1) Հայաստանի Հանրապետության պետական բյուջե` 91,250.0 հազար դրամ, միջազգային դոնոր կազմակերպություն ների միջոցներ2) Հայաստանի Հանրապետության պետական բյուջե` 82,500.0 հազար դրամ, միջազգային դոնոր կազմակերպություն ների միջոցներ |
| 7. | Աշխատաշուկայում անմրցունակ անձանց աշխատանքի տեղավորման դեպքում գործատուին աշխատավարձի մասնակի և հաշմանդամություն ունեցող անձին ուղեկցողի համար դրամական օգնության տրամադրում | Կազմակերպել աշխատաշուկայում անմրցունակ 435 անձանց աշխատանքի ընդունելու դեպքում գործատուին աշխատավարձի մասնակի փոխհատուցումը, ինչպես նաև 189 հաշմանդամություն ունեցող անձանցից 32-ին՝ ուղեկցողի համար դրամական օգնության տրամադրումը: Ծրագրի կայուն զբաղվածության գործակիցը 30% է: | Հայաստանի  Հանրապետության պետական բյուջե` 148,830.0 հազար դրամ |
| 8. |  Ձեռք բերած մասնագիտությամբ մասնագիտական աշխատանքային փորձ ձեռք բերելու համար գործազուրկներին աջակցության տրամադրում | Կազմակերպել մասնագիտություն ունեցող, սակայն մասնագիտական աշխատանքային փորձ չունեցող 477 գործազուրկների աշխատանքային պրակտիկան գործատուի մոտ: Ծրագրի կայուն զբաղվածության գործակիցը 32% է: | Հայաստանի  Հանրապետության պետական բյուջե` 160,306.2 հազար դրամ |
| 9. | Աշխատանքի տոնավաճառի կազմակերպում | Կազմակերպել 11 աշխատանքի տոնավաճառ: Ծրագրի կայուն զբաղվածության գործակիցը 20 % է: | Հայաստանի  Հանրապետության պետական բյուջե` 7,700.0 հազար դրամ |
| 10. | Գործազուրկներին այլ վայրում աշխատանքի տեղավորմանն աջակցության տրամադրում  | 1) կազմակերպել այլ վայր աշխատանքի գործուղման կապակցությամբ 42 գործազուրկների և հաշմանդամություն ունեցող անձանց նյութական ծախսերի հատուցումը: Ծրագրի կայուն զբաղվածության գործակիցը 75% է2) 2016թ. ծրագրում ընդգրկված շահառուներին վճարվող բնակարանային վարձի և կոմունալ ծախսերի համար վճարվող գումար | 1) Հայաստանի Հանրապետության պետական բյուջե` 30,990.0 հազար դրամ,2) Հայաստանի Հանրապետության պետական բյուջե` 27,720.0 հազար դրամ |
| 11. | Աշխատաշուկայում անմրցունակ անձանց աշխատանքի տեղավորման դեպքում գործատուին միանվագ փոխհատուցման տրամադրում  | 1) Գործատուի մոտ գործուղել աշխատաշուկայում անմրցունակ շուրջ 720 անձանց` հմտություններն ու ունակությունները զարգացնելու համար, 2) հաշմանդամություն ունեցող 31 անձանց աշխատատեղը հարմարեցնելու միջոցով աշխատանքի տեղավորվելու համար, այդ թվում՝ տեսողության խնդիրներ ունեցող առաջին խմբի հաշմանդամություն ունեցող անձանց ուսուցում և համակարգչային տեխնի­կա տրամադրելու համար: Ծրագրի կայուն զբաղվածության գործակիցը 40% է | 1) Հայաստանի Հանրապետության պետական բյուջե` 144,000.0հազար դրամ,2) Հայաստանի Հանրապետության պետական բյուջե` 15,500.0 հազար դրամ |
| 12. | Աշխատաշուկայում անմրցունակ անձանց փոքր ձեռնարկատիրական գործունեությամբ, ինչպես նաև անասնապահությամբ զբաղվելու համար աջակցության տրամադրում,  | 1) Կազմակերպել աշխատաշուկայում անմրցունակ 81 անձանց ձեռնարկատիրական գործունեության համար անհրաժեշտ ֆինանսական աջակցություն: Ծրագրի կայուն զբաղվածության գործակիցը 90% է 2) Կազմակերպել աշխատաշուկայում անմրցունակ 50 անձանց անասնապահությամբ (տավարաբուծությամբ, ոչխարաբուծությամբ, խոզաբուծությամբ, թռչնաբուծությամբ) զբաղվելու համար տրամադրվող աջակցություն: Ծրագրի կայուն զբաղվածության գործակիցը` 90% | 1) Հայաստանի Հանրապետության պետական բյուջե` 81,000.0 հազար դրամ 2) Հայաստանի Հանրապետության պետական բյուջե` 50,000.0 հազար դրամ  |
| 13. | Աշխատաշուկայի հետազոտման աշխատանքների կազմակերպում | Իրականացնել մեկ հետազոտություն աշխատաշուկայի կանխատեսման նպատակով | Հայաստանի Հանրապետության պետական բյուջե` 5,000.0 հազար դրամ |
| 14. | Աշխատանքի տեղավորման ոչ պետական կազմակերպության կողմից մատուցվող ծառայություններից օգտվելու համար աջակ­ցության տրամադրում | Կազմակերպել աշխատաշուկայում անմրցունակ 2 անձի աշխատանքի տեղավորում՝ աշխատանքի տեղավորման ոչ պետական կազմակերպությունների օժանդակությամբ: Ծրագրի կայուն զբաղվածության գործակիցը` 20%: | Հայաստանի Հանրապետության պետական բյուջե` 200.0 հազար դրամ |
| 15. | Սեզոնային զբաղվածության խթանման միջոցով գյուղա­ցիական տնտեսությանն աջակցության տրամադրում  | Աշխատաշուկայում անմրցունակ անձանց համար կազմակերպել 3217 ծրագիր | Հայաստանի Հանրապետության պետական բյուջե` 811,366.0 հազար դրամ |
| 16. | Վարձատրվող հասարակական աշխատանքների կազմակերպման միջոցով գործազուրկների ժամանակավոր զբաղվածության ապահովում | Գործազուրկների համար կազմակերպել 187 ծրագիր | Հայաստանի Հանրապետության պետական բյուջե`280,500.0 հազար դրամ |
| 17. | Վարձատրվող հասարակական աշխատանքների իրականացման ապահովում | Գործազուրկների համար կազմակերպել 187 ծրագիր | Հայաստանի Հանրապետության պետական բյուջե`2,805.0 հազար դրամ |
| 18. | Աշխատաշուկայում անմրցունակ անձանց գործատուներին այցելության համար դրամական օգնության տրամադրում | Աշխատաշուկայում անմրցունակ 1272 անձանց գործատուին այցելության համար դրամական օգնության տրամադրում: Ծրագրի կայուն զբաղվածության գործակիցը 25% է | Հայաստանի Հանրապետության պետական բյուջե` 10,176.0 հազար դրամ |
| 19. | Մասնագիտական կողմնորոշման համակարգի մեթոդաբանության ապահովում և կադրերի վերապատրաստում | 3 մեթոդաբանական ձեռնարկի մշակում, 300 շահառուի վերապատրաստում, հանրային իրազեկում | Հայաստանի Հանրապետության պետական բյուջե`29,886.4հազար դրամ |
| 20. | «Աշխատաշուկայում անմրցունակ անձանց փոքր ձեռնարկատիրական գործունեության աջակցության տրամադրում» ծրագրի շահառուների ուսուցման կազմակերպման և խորհրդատվական ծառայության ձեռք բերում  | Ծրագրի շրջանակներում ակնկալվող ձեռնարկատիրական գործունեության մեկնարկի և իրականացման համար անհրաժեշտ աջակցության պատվիրակում «Գնումների մասին» Հայաստանի Հանրապետության օրենքով սահմանված կարգով ընտրված կազմակերպությանը  | Հայաստանի Հանրապետության պետական բյուջե`20,000.0 հազար դրամ |
| 21. | Սեզոնային զբաղվածության խթանման միջոցով գյուղացիական տնտեսությանն աջակցության տրամադրում ծրագրի իրականացման համար խորհրդատվական ծառայությունների ձեռք բերում | Ծրագրի շրջանակներում ակնկալվող գյուղատնտեսական աշխատանքների մեկնարկի և իրականացման համար անհրաժեշտ աջակցության պատվիրակում «Գնումների մասին» Հայաստանի Հանրապետության օրենքով սահմանված կարգով ընտրված կազմակերպությանը (3217 ծրագիր) | Հայաստանի Հանրապետության պետական բյուջե`16,227.3 հազար դրամ |

Միջոցառումների ցանկում ներառված չէ «Աշխատանք փնտրող հաշմանդամների աշխատանքային վերականգնման մասնագիտական վերապատրաստման և խորհրդատվության ծառայություններ» միջոցառումը (2017թ. ֆինանսական միջոցների չափը՝ 18,566.9 հազար դրամ):